Pärnu kaotas RTU-le, Selver pidi viiegeimilise mängu järel alla vanduma Jelgavale - Eesti Võrkpalli Liit
08.12.201918:40
Credit24 Meistriliigas peeti täna kaks kohtumist, mis mõlemad lõppesid Eesti klubide kaotusega.
Pärnu Võrkpalliklubi pidi Lätis tunnistama RTU/Robežsardze 3:1 (23:25, 25:20, 25:18, 25:21) paremust. Pärnu edukaim oli 15 punkti (+7) toonud Taavet Leppik, 14 punkti (+7) panustas Eder Levi Kock ja 11 (-2) Andrei Gvozdjov. Pärnu meeskonna vastuvõtt oli 51%, rünnakuid lahendati 35-protsendiliselt, blokist saadi 18 punkti (Mhait Martin Pool sai kirja 7 blokki, 5 sulustamist lisas Kock) ja servil löödi 2 ässa ning eksiti 10 pallingul. RTU resultatiivseimana tõi Gatis Garklavs 25 punkti (+8), Läti klubi vastuvõtt oli 53%, rünnak 41%, blokist saadi 10 punkti, servil löödi 11 ässa ja eksiti samuti 11 servil.